CELEX: 31983R2024
Language: el
Date: 1983-07-18
Title: Κανονισμός (ΕΟΚ) αριθ. 2024/83 του Συμβουλίου της 18ης Ιουλίου 1983 για την επιβολή οριστικού δασμού αντιντάμπινγκ στην 4,4' —ισοπροπυλιδενεδιφαινόλη καταγωγής Ηνωμένων Πολιτειών Αμερικής

Avis juridique important

|

31983R2024

Κανονισμός (ΕΟΚ) αριθ. 2024/83 του Συμβουλίου της 18ης Ιουλίου 1983 για την επιβολή οριστικού δασμού αντιντάμπινγκ στην 4,4' —ισοπροπυλιδενεδιφαινόλη καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 199 της 22/07/1983 σ. 0004 - 0010 Ισπανική ειδική έκδοση: Κεφάλαιο 11 τόμος 28 σ. 0144  Πορτογαλική ειδική έκδοση : Κεφάλαιο 11 τόμος 28 σ. 0147 

***** ΚΑΝΟΝΙΣΜΟΣ (ΕΟΚ) αριθ. 2024/83 ΤΟΥ ΣΥΜΒΟΥΛΙΟΥ  της 18ης Ιουλίου 1983  για την επιβολή οριστικού δασμού αντιντάμπινγκ στην 4,4' -ισοπροπυλιδενεδιφαινόλη καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 12,  την πρόταση που υπέβαλε η Επιτροπή μετά από διαβούλευση της συμβουλευτικής επιτροπής που έχει συσταθεί με τον εν λόγω κανονισμό,  Εκτιμώντας τα ακόλουθα:  Α. Προσωρινά μέτρα  1. Με τον κανονισμό (ΕΟΚ) αριθ. 163/83 της Επιτροπής (3), έχει επιβληθεί προσωρινός δασμός αντιντάμπινγκ στις εισαγωγές 4,4' -ισοπροπυλιδενεδιφαινόλη που ονομάζεται κοινώς δισφαινόλη) καταγωγής Ηνωμένων Πολιτειών Αμερικής. Αφού λήφθηκαν υπόψη τα αντεπιχειρήματα που προέβαλε ιδίως ο κυριότερος αμερικανός εξαγωγέας, US Steel Chemicals, και οι εταιρείες General Electric US και General Electric Plastics BV, η Επιτροπή κοινοποίησε στους ενδιαφερόμενους εξαγωγείς την πρόθεσή της να παρατείνει τον προσωρινό δασμό για συμπληρωματική περίοδο δύο μηνών, προκειμένου να φέρει εις πέρας την οριστική διαπίστωση των γεγονότων. Επειδή οι εξαγωγείς που αντιπροσωπεύουν το σύνολο σχεδόν του σχετικού εμπορίου δεν είχαν καμία αντίρρηση, ο προσωρινός δασμός παρατάθηκε με τον κανονισμό (ΕΟΚ) αριθ. 1281/83 (4) για μία περίοδο όχι μεγαλύτερη από δύο μήνες.  Β. Διαδικασία οριστικής διαπίστωσης των γεγονότων  2. Μετά την επιβολή του προσωρινού δασμού αντιντάμπινγκ, ο κύριος αμερικανός εισαγωγέας, United States Steel Chemicals, Pittsburgh, Pennsylvania, και η ευρωπαϊκή θυγατρική ενός άλλου αμερικανού εξαγωγέα, General Electric Company, Indiana, ζήτησαν και επέτυχαν να εκθέσουν προφορικά τις απόψεις τους.  Οι εταιρείες αυτές, καθώς και ο τελικός κοινοτικός χρήστης του bispenol, Hoechst Holland NV, Weert, Κάτω Χώρες, εκμεταλλεύτηκαν επίσης την ευκαιρία να γνωστοποιήσουν γραπτώς τις απόψεις τους.  3. Η Επιτροπή, αφού έλαβε υπόψη τις πληροφορίες που διέθετε τότε, ζήτησε και έλαβε συμπληρωματικές πληροφορίες από τον καταγγέλλοντα παραγωγό, Progelec, - εξ ονόματος του οποίου το Ευρωπαϊκό Συμβούλιο των Ομοσπονδιών Χημικών Βιομηχανιών (CEFIC) κατέθεσε την αρχική καταγγελία - και από άλλους παραγωγούς που δεν είχαν υποβάλει καταγγελία, και οι οποίοι συνδέονται με αμερικανούς εξαγωγείς, δηλαδή οι General Electric Plastics BV, Shell International Chemical Company, Dow Chemical GmbH, και Dow H. και V. GbmH. Η Επιτροπή ήρθε επίσης σε επαφή με ορισμένους κοινοτικούς καταναλωτές του εν λόγω προϊόντος, οι οποίοι γνωστοποίησαν τότε τις απόψεις τους σχετικά με το δασμό αυτό.  Η Επιτροπή, αφού εξέτασε λεπτομερώς τις πληροφορίες που συνέλεξε με τον τρόπο αυτό, επισκέφθηκε επί τόπου τον καταγγέλλοντα και την Shell ICC, Λονδίνο, Ηνωμένο Βασίλειο, για να τις επαληθεύσει.  4. Κατά τη διάρκεια της συμπληρωματικής εξέτασης των γεγονότων, που έγινε μετά την επιβολή του δασμού, τα κύρια ενδιαφερόμενα μέρη ενημερώθηκαν σχετικά με τις εκτιμήσεις με βάση τις οποίες είχε προβλεφθεί οριστικός προσδιορισμός.  5. Τα επιχειρήματα που προέβαλαν τα μέρη, λόγω της επιβολής των προσωρινών μέτρων, αφορούν κυρίως:  - τη δυνατότητα σύγκρισης των προϊόντων αυτών,  - τον προσδιοριμό των περιθωρίων ντάμπινγκ, ιδίως όσον αφορά το «off spec»,  - τέλος, τον προσδιορισμό της ζημίας που προκλήθηκε από τις εισαγωγές που αποτελούν αντικείμενο ντάμπινγκ, αφού λήφθηκαν υπόψη, ως προς αυτό, ο όγκος των εισαγωγών σε σχέση με την κοινοτική κατανάλωση, η επίπτωση των εισαγωγών αυτών στις τιμές του καταγγέλλοντος παραγωγού, καθώς και οι άλλοι παράγοντες που μπορούν να προκαλούν ζημία για την Progelec.  Γ. Ομοειδές προϊόν  6. Όσον αφορά τη δισφαινόλη των ποιοτήτων standard - «polycarbonate» και «epoxy» - ο αμερικανός εξαγωγέας ανεκάλεσε το επιχείρημα σύμφωνα με το οποίο το προϊόν που πωλείται στην αμερικανική αγορά δεν είναι ομοειδές προϊόν, υπό την έννοια του άρθρου 2 παράγραφος 12 του κανονισμού (ΕΟΚ) αριθ. 3017/79, με το προϊόν που εξάγεται στην κοινοτική αγορά.  Αντίθετα, το επιχείρημα που προβλήθηκε, είναι ότι, στα πλαίσια της πρώτης ποιότητας, οι δισφαινόλες polycarbonate και epoxy δεν είναι ομοειδή προϊόντα μεταξύ τους.  7. Όσον αφορά τη δισφαινόλη «off spec», η θέση του κυριότερου αμερικανού εξαγωγέα, US Steel, παραμένει συνεχώς η ίδια, δηλαδή:  - ότι η δισφαινόλη «off spec» δεν μπορεί να θεωρηθεί ως ομοειδές προϊόν με τη δισφαινόλη των ποιοτήτων standard,  - ότι πρόκειται για μη αναπαραγώγιμο προϊόν - διότι προέρχεται από διακοπές της διαδικασίας παραγωγής - πολύ κατωτέρας ποιότητας από τη δισφαινόλη standard,  - ότι η μη τήρηση ενός από τα κριτήρια που λαμβάνονται συνήθως υπόψη στις εμπορικές προδιαγραφές της δισφαινόλης πρώτης ποιότητας αρκούσε για να υποβιβαστεί το προϊόν, να περιοριστούν οι εφαρμογές του και επομένως να μειωθεί η εμπορική αξία,  - ότι τέλος, ορισμένοι τελικοί χρήστες ήταν σε θέση να χρησιμοποιήσουν το προϊόν αυτό, λαμβάνοντας υπόψη τα χαρακτηριστικά του.  8. Η συμπληρωματική έρευνα που διεξήγαγε η Επιτροπή, τόσο για τις ποιότητες standard όσο και για τη δισφαινόλη «off spec», έδειξε:  α) ότι, από τεχνικής άποψης, τα κριτήρια που χαρακτηρίζουν την ποιότητα της δισφαινόλης είναι κυρίως το σημείο κρυστάλλωσης, χρωματισμού, η περικτικότητα σε φαινόλη, σίδηρο και τέλος, η παρουσία ακαθαρσιών·  β) ότι οι εμπορικές προδιαγραφές σχετικές με τα κριτήρια αυτά για τις ποιότητες polycarbonate και epoxy της δισφαινόλης ήταν αισθητά οι ίδιες στις Ηνωμένες Πολιτείες και στην Κοινότητα, σύμφωνα μάλιστα με τη γνώμη των παραγωγών που δεν υπέβαλαν καταγγελία και που συνδέονται με αμερικανούς εξαγωγείς, καθώς και των κοινοτικών καταναλωτών της δισφαινόλης·  γ) ότι, όσον αφορά το «off spec», η μη τήρηση οποιασδήποτε από τις εμπορικές προδιαγραφές σχετικά με τα κριτήρια αυτά δεν είναι απαραίτητο να δημιουργεί, στον τελικό χρήστη, δυσκολίες χρησιμοποίησης του προϊόντος, αλλά προϋποθέτει γενικά συμπληρωματικό κόστος χρησιμοποίησης, που κυμαίνεται ανάλογα με τις εφαρμογές και, ιδίως ανάλογα με τις ακαθαρσίες·  ότι αυτό το συμπληρωματικό κόστος χρησιμοποίησης, αν και είναι δύσκολο να προσδιοριστεί ποσοτικά, ήταν γενικά χαμηλό·  ότι αυτό το «off spec», χορηγήθηκε σε σταθερή βάση και για πολλά εξάμηνα από το τέλος του 1980 μέχρι τις αρχές του 1982 σε ορισμένους κοινοτικούς καταναλωτές, τηρώντας τις προδιαγραφές με τις οποίες είχαν συμφωνήσει οι καταναλωτές αυτοί, γεγονός που αντικρούει το επιχείρημα ότι κάθε παρτίδα δισφαινόλης έχει « μοναδικό» χαρακτήρα και ότι πρόκειται για μη αναπαραγώγιμο προϊόν·  ότι, τέλος, μεγάλος αριθμός από τους τελικούς χρήστες της Κοινότητας είναι σε θέση να χρησιμοποιήσουν τη δισφαινόλη «off spec» και μάλιστα για ένα σημαντικό αριθμό εφαρμογών·  ότι είναι δυνατό, σε ορισμένες παρτίδες, η ποιότητα της αμερικάνικης δισφαινόλης που τιμολογείται ως δισφαινόλη «off spec» να είναι ισοδύναμη προς τη δισφαινόλη πρώτης ποιότητας του τύπου epoxy.  9. Σύμφωνα με τα αποτελέσματα αυτά, η Επιτροπή πείσθηκε ότι ολοι οι τύποι της δισφαινόλης που διατίθενται στο εμπόριο στην Κοινότητα, είτε είναι αμερικανικής ή κοινοτικής καταγωγής, είναι προϊόντα που παρουσιάζουν τουλάχιστον «χαρακτηριστικά που έχουν στενή ομοιότητα».  Αποτελούν επομένως «ομοειδή προϊόντα» υπό την έννοια του άρθρου 2 παράγραφος 12 του κανονισμού (ΕΟΚ) αριθ. 3017/79.  Δ. Ντάμπινγκ  10. Ο κύριος αμερικανός εξαγωγέας, US Steel, εξακουλούθησε να αρνείται να αποκαλύψει τόσο τις τιμές των πωλήσεών του στην εσωτερική αγορά, όσο και τις λεπτομέρειες για το κόστος παραγωγής.  11. Δεδομένου ότι δεν προβλήθηκε κανένα νέο επιχείρημα όσον αφορά τη δισφαινόλη της ποιότητας standard (polycarbonate και epoxy), η προκαταρκτική διαπίστωση ως προς την ύπαρξη ντάμπινγκ θεωρείται στο εξής οριστική. Τα μέσα σταθμισμένα περιθώρια ντάμπινγκ που εκφράζονται σε ποσοστά της τιμής cif, προϊόν ελεύθερο στα σύνορα της Κοινότητας, μη εκτελωνισμένο, είναι 22,86 % για την ποιότητα polycarbonate και 29,61 % για την ποιότητα epoxy. 12. Όσον αφορά τη δισφαινόλη που τιμολογείται ως προϊόν «off spec», που η έρευνα της Επιτροπής επιβεβαίωσε ότι αποτελούσε ομοειδές προϊόν με τους άλλους τύπους δισφαινόλης που διατίθενται στο εμπόριο στις Ηνωμένες Πολιτείες και στην Κοινότητα, πρέπει να ληφθεί υπόψη, κατά τον υπολογισμό της κανονικής αξίας, το συμπληρωματικό κόστος χρησιμοποίησης που μπορεί να προκύψει για τον τελικό χρήστη όταν χρησιμοποιεί τη δισφαινόλη που δεν ανταποκρίνεται πλήρως στα standards των πρώτων ποιοτήτων λόγω ορισμένων διαφορών στα φυσικά χαρακτηριστικά του προϊόντος.  Η Επιτροπή προσπάθησε ως εκ τούτου να προσδιορίσει το αποτέλεσμα των διαφορών στην εμπορική αξία της δισφαινόλης «off spec» στις Ηνωμένες Πολιτείες. Λαμβάνοντας υπόψη την πλήρη έλλειψη συνεργασίας του εν λόγω κυριότερου εξαγωγέα, που αναφέρθηκε στο σημείο 10, καθώς και την ομοιότητα των τεχνολογιών που εφαρμόζουν η US Steel και η Progelec, η Επιτορπή προσάρμοσε κατά συνέπεια την κανονική αξία off spec με βάση τις καλύτερες διαθέσιμες πληροφορίες. Με βάση τη λογιστική αρχή που ακολούθησε ο καταγγέλλων για τη δεύτερη ποιότητά του, δηλαδή ότι μόνο το μεταβλητό κόστος παραγωγής, εκτός από ένα λογικό περιθώριο κέρδους, καταχωρείται στα προϊόντα sub-standards, και εφαρμόζοντας την κατάλληλη προσαρμογή στην κανονική αξία 1 168,45 $/ΜΤ που λήφθηκε υπόψη για την αμερικάνικη δισφαινόλη πρώτης ποιότητας, στο στάδιο εκτός του εργοστασίου, η κανονική αξία «off spec» καθορίστηκε στο επίπεδο των 939,97 $.  Με βάση αυτή την κανονική αξία, το μέσο περιθώριο ντάμπινγκ για τη δισφαινόλη «off spec» ανέρχεται τελικά σε 51,65 %.  13. Αν ληφθεί υπόψη η επανεξέταση του περιθωρίου ντάμπινγκ για τη δισφαινόλη «off spec», το μέσο περιθώριο ντάμπινγκ, για όλες τις ποιότητες, οριζεται σε 34,12 % για το σύνολο των εισαγωγών αμερικάνικης δισφαινόλης στην Κοινότητα κατά τη διάρκεια της περιόδου έρευνας.  Ε. Ζημία  14. Υπό το φώς των πληροφοριών που έχουν συλλεγεί και εξακριβωθεί, μετά την επιβολή του προσωρινού δασμού, επανεξετάσθηκαν εμπεριστατωμένα, μέσω της ανάλυσης της αγοράς της δισφαινόλης τα προσωρινά πορίσματα της Επιτροπής.  Η επανεξέταση αυτή επέτρεψε να επιβεβαιωθεί η ανάλυση της ζημίας που έγινε στον κανονισμό (ΕΟΚ) αριθ. 163/83, και να διευκρινισθούν ορισμένα σημεία, που αφορούν ιδίως:  (i) το πραγματικό μέγεθος των ελεύθερων και ελεγχόμενων αγορών, γεγονός που επέτρεψε να γίνει ακριβής υπολογισμός των μεριδίων της αγοράς που κατέχουν οι διάφορες επιχειρήσεις,  (ii) την επίπτωση των αμερικανικών εισαγωγών στις τιμές του καταγγέλλοντος παραγωγού,  (iii) το ρόλο που παίζουν οι παραγωγοί που συνδέονται με αμερικανούς εξαγωγείς,  (iv) και, γενικά, τις αιτίες που ενδεχομένως προκαλούν ζημία στην Progelec, εκτός από τις εισαγωγές που αποτελούν αντικείμενο ντάμπινγκ.  15. Οι εισαγωγές στην Κοινότητα δισφαινόλης καταγωγής Ηνωμένων Πολιτειών Αμερικής, πέρασαν από ένα μέσο επίπεδο . . . (*) το 1978/79 σε . . . (*) το 1980, για να σημειώσουν πτώση σε . . . (*) το 1981 και να αυξηθούν σε . . . (*) το 1982, από τα οποία . . . (*) μόνο για το πρώτο εξάμηνο.  Αντίστοιχα, το μερίδιο της συνολικής αγοράς (πωλήσεις στην ελεύθερη αγορά και εσωτερικές χρήσεις) (δηλ. 130 000 τόνοι περίπου) που καλύπτουν οι εισαγωγές αυτές, από 0,61 % το 1978 αυξήθηκε σε 3,73 % το 1980 και έφτασε σε 1,60 % το 1981 και 2 % το 1982. Δεδομένου ότι το σύνολο σχεδόν των αμερικανικών εισαγωγών προορίζεται για την ελεύθερη αγορά, που είναι η αγορά στην οποία δραστηριοποιείται ο καταγγέλλων, η διείσδυση του προϊόντος καταγωγής Ηνωμένων Πολιτειών Αμερικής, υπολογίστηκε επίσης σε σχέση με την ελεύθερη αγορά της Κοινότητας: 2,70 % το 1978, 3,03 % το 1979, 16,23 % το 1980 - που αντιστοιχεί στην είσοδο της US Steel στην κοινοτική αγορά κατά το τέλος του 1979 -, 8,16 % το 1981 - που αντανακλά τις δυσκολίες παραγωγής της US Steel αυτό το χρόνο - και αυξήθηκε σε 16,6 % κατά την διάρκεια του πρώτου εξαμήνου του 1982, όταν το αποτέλεσμα της αναγγελίας έναρξης της διαδικασίας αυτής δεν ήταν ακόμα αισθητό.  16. Όσον αφορά την επίπτωση των αμερικανικών εισαγωγών στις τιμές του καταγγέλλοντος παραγωγού, ο κυριότερος αμερικανός εξαγωγέας ανέφερε ότι οι τιμές στην αγορά αυτή είχαν καθοριστεί αποκλειστικά από τη σχέση ανάμεσα στην Progelec - ως κύριος ευρωπαίος προμηθευτής δισφαινόλης στην ελεύθερη αγορά, αλλά ο οποίος δεν παράγει ρητίνες - και τους άλλους ευρωπαίους παραγωγούς που δεν υπέβαλαν καταγγελία, DOW και Shell - οι οποίοι είναι καθετοποιημένες μονάδες παραγωγής ρητινών σε σημαντική αναλογία, έτσι ώστε τα συμφέροντά τους τοποθετούνται βασικά στο επίπεδο των ρητινών παρά στο επίπεδο του ίδιου του bisphenol.  Κατά συνέπεια η US Steel ισχυρίστηκε ότι οι αμερικάνικες εισαγωγές δεν είχαν επηρεάσει καθόλου τις τιμές της ελεύθερης αγοράς της Κοινότητας, δεδομένου ότι η πολιτική της εταιρείας ήταν να ευθυγραμμίζεται με τις τιμές που προέκυψαν από τον ανταγωνισμό ανάμεσα στην Progelec, την DOW και τη Shell.  Η σύγκριση των τιμών πώλησης στο στάδιο της παράδοσης στον πελάτη, σε καθένα από τα κυριότερα ενδιαφερόμενα Κράτη μέλη, του καταγγέλλοντος παραγωγού, των παραγωγών που δεν υπέβαλαν καταγγελία και των τιμών των αμερικανικών προϊόντων που αποτελούν αντικείμενο ντάμπινγκ, έδειξε καθαρά ότι:  - η μαζική διείσδυση στην κοινοτική αγορά, κατά το τέλος του 1979 της αμερικανικής δισφαινόλης, είχε ως αποτέλεσμα κατά τη διάρκεια όλου του 1980 μείωση των τιμών, σε απόλυτους αριθμούς, σε επίπεδο κατώτερο κατά 15 % από το επίπεδο στο οποίο ήταν προηγουμένως· ότι κατά τη διάρκεια του 1980 οι τιμές επαναπώλησης των αμερικανικών εισαγωγών ήταν συχνά κατά 3 έως 5 % κατώτερες από τις τιμές που είχε εφαρμόσει ο καταγγέλλων, παρά την ευθυγράμμιση προς τα κάτω των τιμών του τελευταίου· ότι οι τιμές του αμερικανικού bisphenol, ήδη από το δεύτερο τρίμηνο του 1980 μέχρι και το τελευταίο τρίμηνο του 1981, ήταν κατώτερες από το χαμηλότερο επίπεδο που είναι αναγκαίο για να επιτραπεί στην κοινοτική βιομηχανία να καλύψει το κόστος παραγωγής, παρά τη μείωση του κόστους των πρώτων υλών (βενζόλιο) κατά τη διάρκεια του 1980· ότι οι άλλοι παραγωγοί, που δεν είχαν υποβάλει καταγγελία, οι οποίοι είναι καθετοποιημένες μονάδες παραγωγής ρητινών - και επομένως έχουν λιγότερη ζημία από τον καταγγέλλοντα στην ελεύθερη αγορά - επέλεξαν σαφώς να μη μπούν σε διαδικασία μείωσης των τιμών και, κατά συνέπεια, διατήρησαν γενικά τις τιμές τους σε επίπεδο υψηλότερο από τις τιμές της US Steel και του καταγγέλλοντος·  - ότι από το τελευταίο τρίμηνο του 1980, η αύξηση του κόστους εφοδιασμού σε βενζόλιο που είναι πρώτη ύλη από την οποία προέρχεται η δισφαινόλη του καταγγέλλοντος, ήταν τέτοια στην κοινοτική αγορά ώστε ο καταγγέλλων δεν μπόρεσε να διατηρήσει τις τιμές του στο χαμηλό επίπεδο όπου είχαν φθάσει λόγω του αμερικανικού ανταγωνισμού κατά το 1980 και δεν είχε πια άλλη επιλογή από το να κάνει αισθητό στις τιμές πώλησής του τον αντίκτυπο της αύξησης παραγωγής· ότι αυτή η άνοδος των τιμών κατά το 1981 συνέπεσε με την προσωρινή μείωση των εξαγωγών των Ηνωμένων Πολιτειών· ότι ωστόσο η αύξηση των τιμών που πργματοποίησε ο καταγγέλλων ήταν η μικρότερη από την αύξηση που θα δικαιολογούσε η αύξηση των τιμών κόστους· ότι κατά τη διάρκεια του 1981, οι τιμές επαναπώλησης των αμερικανικών εισαγωγών ήταν συχνά κατά 2 έως 5 % κατώτερες από τις τιμές που εφήρμοζε ο καταγγέλλων· ότι, κατά συνέπεια, μόνο από το πρώτο τρίμηνο του 1982, σταμάτησε να πωλεί τη δισφαινόλη του με ζημία.  Είναι επομένως ιδιαίτερα σαφές, λόγω ιδίως της υποτιμολόγησης που διαπιστώθηκε, ότι ο ρόλος των αμερικανικών εισαγωγών δισφαινόλης - που αποτελούν αποδεδειγμένα αντικείμενο ντάμπινγκ - ήταν σημαντικός στην ελεύθερη αγορά της Κοινότητας. Αν και μέχρι τη μέση του 1981 η γενική εξέλιξη της αγοράς της δισφαινόλης αντανακλούσε τις διακυμάνσεις των τιμών βενζολίου και μεταγενέστερα η ζήτηση σε ρητίνες epoxy είχε λανθάνουσα επιρροή, είναι ωστόσο αλήθεια ότι η μείωση των τιμών του bisphenol, που έλαβε χώρα κατά τη διάρκεια του 1980 και μέχρι τις αρχές του 1981, δεν θα είχε συμβεί - τουλάχιστον όχι ως αυτό το βαθμό - αν οι αμερικανικές εισαγωγές δεν αποτελούσαν αντικείμενο ντάμπινγκ. Δεδομένου ότι οι καθετοποιημένες παραγωγικές μονάδες DOW και Shell είναι περισσότερο παραγωγοί ρητινών παρά δισφαινόλης, δεν έχουν κανένα εμπορικό συμφέρον να μειώσουν τις τιμές τους στην ελεύθερη αγορά σε επίπεδο που θα επιτρέψει στους καταναλωτές τους - δηλαδή στους παραγωγούς ρητινών - να τους ανταγωνιστούν στην αγορά των δικών τους ρητινών.  17. Όσον αφορά τους άλλους παράγοντες που μπορούν να προκαλέσουν επίσης ζημία στον καταγγέλλοντα, η αμερικανική πλευρά ισχυρίστηκε ότι γενικά η αιτία των οικονομικών δυσκολιών της Progelec έπρεπε να αναζητηθεί στο ρόλο που παίζουν οι παραγωγοί που δεν υπέβαλαν καταγγελία, DOW και Shell, στην αγορά της δισφαινόλης, τόσο υπό το πρίσμα των τιμών όσο και από το πρίσμα των ικανοτήτων παραγωγής ή του ανταγωνισμού που ασκείται στις μη κοινοτικές αγορές.  (i) Όσον αφορά τις τιμές, έχει ήδη λεχθεί ότι η θέση των παραγωγών που δεν υπέβαλαν καταγγελία, ήταν κατά το 1980 και κατά το μεγαλύτερο μέρος του 1981, να μην προβούν σε μείωση των τιμών. Το γεγονός αυτό αντανακλάται στην πτώση του μεριδίου της συνολικής αγοράς που κατέχουν, που μειώθηκε από 45,09 % το 1979 σε 38,43 % το 1980, για να αυξηθεί μόνο σε 42,11 % κατά το 1981.  (ii) Όσον αφορά τις ικανότητες παραγωγής, για τις οποίες αναφέρθηκε ο ισχυρισμός ότι λόγω της εγκατάστασης στην Ευρώπη παραγωγών που δεν υπέβαλαν καταγγελία, οι οποίοι συνδέονται με αμερικανούς παραγωγούς, είχαν γίνει υπερβολικές πριν από την εισχώρηση της US Steel, πρέπει να αναφερθεί ότι το μέσο ποσοστό χρησιμοποίησης των εγκαταστάσεων ήταν 71,6 % το 1979. Αμέσως μετά την πληθώρα των αμερικανικών εισαγωγών κατά το 1980, το ποσοστό αυτό μειώθηκε, αντίθετα, σε 58,9 %, για να αυξηθεί μόνο σε 60,8 % κατά το 1981. (iii) Όσον αφορά, τέλος, τον ανταγωνισμό που ασκούν οι παραγωγοί που δεν υπέβαλαν καταγγελία στις πωλήσεις εκτός της Κοινότητας της Progelec, πρέπει να τονισθεί ότι μειώθηκε με κανονικό ρυθμό από το 1979, εφόσον οι εξαγωγές εκτός της Κοινότητας των εταιρειών αυτών πέρασαν από . . . (*) το 1979 σε . . . (*) το 1980, . . . (*) το 1981 και . . . (*) το 1982, δηλαδή μείωση 64,6 % σε 4 χρόνια.  18. Έχει αναφερθεί επίσης ότι, μεταξύ των πιθανών αιτιών που δημιουργούν ζημία στην Progelec εκτός από τις εισαγωγές για τις οποιές υποβλήθηκε καταγγελία, η μείωση της ζήτησης της δισφαινόλης στην Κοινότητα αποτελούσε την αιτία των δυσκολιών του καταγγέλλοντος.  Ως προς αυτό, προκύπτει από τις εξακριβωμένες πληροφορίες της Επιτροπής, ότι η ζήτηση δισφαινόλης στην ελεύθερη κοινοτική αγορά μειώθηκε με μία αναλογία που ήταν αρκετά χαμηλότερη από αυτήν που είχε αρχικά υπολογιστεί κατά τον προσωρινό προσδιορισμό. Το σύνολο των πωλήσεων στην ελεύθερη αγορά μειώθηκε έτσι από 29 414 τόνους το 1979 σε 28 190 τόνους το 1980 (δηλαδή 4,16 % μείωση) και σε 27 271 τόνους το 1981 (λιγότερο από 7,28 % μόνο σε σχέση με το 1979).  Αντίστοιχα, ο όγκος των πωλήσεων του καταγγέλλοντος παραγωγού σημείωσε πτώση κατά 12,50 % το 1980 σε σχέση με το 1979, παρά την ευθυγράμμιση των τιμών του με τις τιμές των αμερικανικών εισαγωγών, και το μερίδιο της αγοράς μειώθηκε από 49,13 % το 1979 σε 44,87 %.  Κατά το 1981, ο όγκος των πωλήσεων της Progelec αυξήθηκε σε σχέση με το 1980, αλλά καθορίστηκε σε ένα επίπεδο ακόμα χαμηλότερο κατά 7,35 % από το επίπεδο του 1979, ενώ το μερίδιο της αγοράς αυξήθηκε επίσης χωρίς όμως να φθάσει το επίπεδο του 1979.  Είναι επομένως σαφές ότι οι ζημίες των πωλήσεων του καταγγέλλοντος παραγωγού το 1980 και, ως ένα μικρότερο βαθμό, το 1981, ξεπέρασαν αρκετά την πτώση της ζήτησης και συνέπεσαν με τη μαζική διείσδυση (4 575 τόνοι), το 1980, της αμερικανικής δισφαινόλης στην ελεύθερη κοινοτική αγορά.  Είναι επομένως σαφές ότι η απώλεια του μεριδίου της αγοράς του καταγγέλλοντος δεν έγινε προς όφελος των παραγωγών που δεν υπέβαλαν καταγγελία, όπως το δείχνει η πτώση του μεριδίου της αγοράς των από 45,09 % το 1979 σε 38,43 % το 1980. Είναι εξάλλου πιθανό ότι όσον αφορά τους παραγωγούς που δεν υπέβαλαν καταγγελία, ένας από τους αίτιους παράγοντες για την μείωση αυτή του μεριδίου της αγοράς είναι, εκτός από τον αντίκτυπο των αμερικανικών εισαγωγών, η απόφαση που έλαβαν οι παραγωγοί αυτοί να μετατρέψουν μεγαλύτερες ποσότητες δισφαινόλης σε προ-ρητίνες, γεγονός που αντανακλούν εξάλλου οι εμπιστευτικοί αριθμοί που διαθέτει η Επιτροπή όσον αφορά τις εσωτερικές χρήσεις.  Τέλος, ο μέτριος περιορισμός της ελεύθερης αγοράς από το 1979 επηρέασε καθαρά περισσότερο την κοινοτική βιομηχανία παρά τις αμερικανικές εισαγωγές δισφαινόλης.  19. Συνεπώς, από την οριστική διαπίστωση των γεγονότων (σημεία 2 έως 18) προκύπτει ότι η ζημία που προκλήθηκε από τις εισαγωγές δισφαινόλης καταγωγής Ηνωμένων Πολιτειών Αμερικής, που αποτελούν αντικείμενο πρακτικής ντάμπινγκ, πρέπει, αν ληφθεί υπόψη χωριστά, να θεωρηθεί ως σημαντική.  ΣΤ. Συμφέρον της Κοινότητας  20. Ο κύριος αμερικανός εξαγωγέας έδειξε, όπως το έκαναν ιδίως δύο τελικοί κοινοτικοί χρήστες της δισφαινόλης Scado NV και Hoechst Holland NV, Κάτω Χώρες, ότι η επιβολή οριστικού δασμού αντιντάμπινγκ στις αμερικανικές εισαγωγές δισφαινόλης θα περιόριζε τις δυνατότητες εφοδιασμού των καταναλωτών - που είναι επίσης παρασκευασταί ρητινών - και ότι, υπό την έννοια αυτή, μια παρόμοια οριστική απόφαση θα ήταν αντίθετη με τα συμφέροντα της Κοινότητας.  21. Υπό το πρίσμα αυτό, η Επιτροπή επανεξέτασε την επίπτωση των ενδεχομένων προστατευτικών μέτρων επί των παραγώγων προϊόντων που περιέχουν κυρίως δισφαινόλη, και κατέληξε στο συμπέρασμα ότι δεν ήταν προς το συμφέρον της Κοινότητας να αφήσει την κύρια μη καθετοποιημένη παραγωγική μονάδα της Ευρώπης, που είναι ο σημαντικότερος προμηθευτής της ελεύθερης αγοράς, απροστάτευτη έναντι των εισαγωγών που αποτελούν αποδεδειγμένα αντικείμενο ντάμπινγκ και οι οποίες της προκάλεσαν σημαντική ζημία.  Η προστασία των συμφερόντων της κοινοτικής βιομηχανίας απαιτεί επομένως την επιβολή οριστικού δασμού αντιντάμπινγκ στις εισαγωγές δισφαινόλης καταγωγής Ηνωμένων Πολιτειών Αμερικής.  Ζ. Οριστικός δασμός  22. Μετά την οριστική διαπίστωση των γεγονότων και, ιδίως, του κόστους παραγωγής της κοινοτικής βιομηχανίας, η Επιτροπή επανεξέτασε την τιμή που είναι αναγκαία για να μπορέσει η κοινοτική βιομηχανία να μην πωλεί πια τη δισφαινόλη με ζημία και να πραγματοποιήσει λογικό κέρδος. Μέσα στο πλαίσιο αυτό, κρίθηκε δίκαιο να γίνει η διάκριση μεταξύ των προϊόντων πρώτης ποιότητας αφενός (polycarbonate και epoxy) και της δισφαινόλης που δεν καλύπτει τα συνήθη standards αφετέρου.  Πάνω στη βάση αυτή, η Επιτροπή κατέληξε στο συμπέρασμα ότι ένας οριστικός δασμός αντιντάμπινγκ κατώτερος από το ποσό του προσωρινού δασμού, αρκεί για να εξαλειφθεί η ζημία που έχει προκληθεί στην κοινοτική βιομηχανία από τις εισαγωγές που αποτελούν αντικείμενο ντάμπινγκ.  Η. Αναλήψεις υποχρεώσεων  23. Έχει προταθεί ανάληψη υποχρέωσης από τον κύριο αμερικανό εξαγωγέα, US Steel. Η Επιτροπή, μετά από διαβουλεύσεις, κρίνει ότι δεν πρέπει να εξετάσει, αν ληφθούν υπόψη τα χαρακτηριστικά της αγοράς της δισφαινόλης και οι κίνδυνοι καταστρατήγησης, την αποδοχή αυτής της ανάληψης υποχρέωσης.  24. Όσον αφορά τις εξαγωγικές εταιρείες για τις οποίες δεν υπήρξε αρνητικός προσδιορισμός ως προς την ύπαρξη πρακτικής ντάμπινγκ λόγω της ελλείψεως εξαγωγών κατά την περίοδο αναφοράς, η Επιτροπή καθόρισε ότι δεν ήταν κατάλληλο να τις αποκλείσει από το δασμό, αν ληφθεί υπόψη η προφανής αδυναμία των εταιρειών αυτών να επιτύχουν ανταγωνιστικές εξαγωγές χωρίς ντάμπινγκ.  Θ. Είσπραξη των ποσών που κατατέθηκαν υπό μορφή προσωρινού δασμού  25. Μετά την οριστική διαπίστωση της ύπαρξης πρακτικής ντάμπινγκ και της σημαντικής ζημίας που προέκυψε, τα ποσά που κατατέθηκαν ως εγγύηση για τον προσωρινό δασμό αντιντάμπινγκ 37,6 % πρέπει να εισπραχθούν μέχρι του ποσού του δασμού που έχει επιβληθεί οριστικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Επιβάλλεται οριστικός δασμός αντιντάμπινγκ στις εισαγωγές 4,4' -ισοπροπυλιδενεδιφαινόλης, που υπάγεται στη διάκριση 29.06 Β ΙV του Κοινού Δασμολογίου και αντιστοιχεί στον κώδικα ΝΙΜΕΧΕ 29.06-37, καταγωγής Ηνωμένων Πολιτειών Αμερικής.  2. Ο οριστικός δασμός ορίζεται, σε ποσοστό της καθαρής τιμής προϊόν ελεύθερο στα σύνορα της Κοινότητας, μη εκτελωνισμένο, σε:  - 14,17 % για τις ποιότητες σε «polycarbonate» ή «epoxy»,  - 36,65 % για τη δισφαινόλη με άλλα χαρακτηριστικά.  Αυτή η κοινοτική τιμή προϊόν ελεύθερο στα σύνορα της Κοινότητας, μη εκτελωνισμένο, υπολογίζεται καθαρή εφόσον οι όροι πώλησης προβλέπουν την πληρωμή μέσα σε 30 ημέρες μετά την ημέρα αποστολής· αυξάνεται κατά 1 % για κάθε μήνα καθυστέρησης της πληρωμής.  3. Οι ισχύουσες διατάξεις για τους δασμούς εφαρμόζονται στο δασμό που έχει καθοριστεί στη παράγραφο 1.  4. Για τον παρόντα κανονισμό αυτό, θε θεωρηθεί ως δισφαινόλη ποιότητας polycarbonate ή epoxy μόνο η δισφαινόλη που παρουσιάζει όλα τα παρακάτω χαρακτηριστικά:  - σημείο κρυστάλλωσης (ξηρή βάση) >155,0 °C,  - χρώση σε διάλυμα (25 g. προϊόντος /35 ml methanol) 100 APHA/HAZEN,  - περιεκτικότητα σε φαινόλη 0,10 %,  - περιεκτικότητα σε σίδηρο 1,5 ppm,  - άλλες ακαθαρσίες: καμία.  Άρθρο 2  Τα ποσά που έχουν κατατεθεί δυνάμει προσωρινού δασμού αντιντάμπιγκ, σύμφωνα με τον κανονισμό (ΕΟΚ) αριθ. 163/83 της Επιτροπής, εισπράττονται οριστικά μέχρι του ποσού των δασμών που έχουν επιβληθεί οριστικά για τις διαφορετικές ποιότητες του προϊόντος, που αναφέρονται στο άρθρο 1 παράγραφος 2 του παρόντος κανονισμού.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Ιουλίου 1983.  Για το Συμβούλιο  Ο Πρόεδρος  Ι. ΧΑΡΑΛΑΜΠΟΠΟΥΛΟΣ  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 23 της 26. 1. 1983, σ. 9.  (4) ΕΕ αριθ. L 136 της 25. 5. 1983, σ. 12.  (*) Εμπιστευτικοί αριθμοί.  (*) Εμπιστευτικοί αριθμοί.